Caffè mocha

Mae caffè mocha (/ ˈmɒkə / neu / ˈmoʊkə /), a elwir hefyd yn mocaccino (Eidaleg: [mokatˈtʃiːno]), yn ddiod gynnes â blas siocled sy'n amrywiad o'r caffè latte (Eidaleg: [kafˈfɛ lˈlatte]), yn cael ei weini'n gyffredin mewn gwydr yn hytrach na mẁg. Sillafiadau eraill a ddefnyddir yn gyffredin yw mochaccino a hefyd mochachino. Mae'r enw yn deillio o ddinas Mocha, Yemen, a oedd yn un o ganolfannau masnach goffi gynnar.* Fel latte, mae'r enw'n cael ei fyrhau'n gyffredin i ddim ond mocha (ynganner 'moca').

Nodweddion
bawd|250px|Coffi Moca gydag haen o espresso ar ben siocled poeth a'i weini gyda bisgeden amaretto
Fel caffè latte, mae caffè mocha wedi'i seilio ar ddiod coffe espresso a llaeth poeth ond gyda blas siocled a melysydd ychwanegol, yn nodweddiadol ar ffurf powdr coco a siwgr. Mae llawer o fathau yn defnyddio surop siocled yn lle, a gall rhai gynnwys siocled tywyll neu laeth.

Gellir cyfeirio at Caffè mocha, yn ei ffurf fwyaf sylfaenol, hefyd fel siocled poeth gydag joch o espresso wedi'i ychwanegu. Fel cappuccino, mae caffè mochas fel arfer yn cynnwys yr ewyn llaeth nodedig ar ei ben, fel sy'n gyffredin â siocled poeth, weithiau maent yn cael eu gweini â hufen chwipio yn lle. Fel arfer maent yn cael eu gorchuddio â llwch naill ai sinamon, siwgr neu bowdr coco, a gellir ychwanegu malws melys hefyd ar ei ben ar gyfer blas ac addurn.

Gweini
Fel arfer mae'n cael ei weini wrth y bar mewn cwpan gwydr, er mwyn gwneud yr haenau o goffi, siocled ac ewyn llaeth (y llaeth cynnes) yn weladwy. Mewn rhai lleoedd defnyddir gwirod siocled ychydig yn alcoholig yn lle siocled.

Paneidiau Tebyg
Mae gan y mocaccino rywfaint o debygrwydd hefyd gyda'r bicerin, y ddiod hanesyddol a nodweddiadol o ddinas Torino. Amrywiad arall yw'r Espressino, wedi'i weini yn nhalaith Puglia gyda neu heb sblash o goco ar yr wyneb. Yn wahanol i'r cappuccino siocled syml, mae'n cynnwys mwy o hufen trwy ychwanegu coco. Yn aml dryslir y mocha â diod coffi arall, y Marocchino.

Amrywiadau
Amrywiad yw caffè mocha gwyn, wedi'i wneud â siocled gwyn yn lle llaeth neu dywyll. Mae yna hefyd amrywiadau o'r ddiod sy'n cymysgu'r ddau surop; cyfeirir at y gymysgedd hon gan sawl enw, gan gynnwys mocha du a gwyn, mocha marmor, tan mocha, tuxedo mocha, a mocha sebra.

Amrywiad arall yw mochaccino sy'n joch o espresso (dwbl) gyda naill ai gyfuniad o laeth wedi'i stemio a phowdr coco neu laeth siocled. Gall mochaccinos a caffè mocha gael surop siocled, hufen wedi'i chwipio ac ychwanegu topiau fel sinamon, nytmeg neu briwsion siocled.

Trydydd amrywiad ar y caffè mocha yw defnyddio sylfaen goffi yn lle espresso. Y cyfuniad wedyn fyddai coffi, llaeth wedi'i stemio, a'r siocled ychwanegol. Mae hyn yr un peth â phaned o goffi wedi'i gymysgu â siocled poeth. Byddai cynnwys caffein yr amrywiad hwn wedyn yn cyfateb i'r dewis coffi a gynhwysir.

Mae'r cynnwys caffein oddeutu 430 mg / L (12.7mg / USfl oz), sef 152mg ar gyfer gwydryn 350 mL (12 US fl oz).

Gweler hefyd
 Tebot Moka

Cyfeiriadau

Dolenni allanol
 Fideo, 'How to Make a Mocha' | Perfect Coffee
 Fideo, 'All Espresso Drinks Explained: Cappuccino vs Latte vs Flat White and more!'

Categori:Coffi
Categori:Diodydd
Categori:Melysion
Categori:Bwyd a diod yn yr Eidal